Çalakîyê vera tecrîdê serê Rayberê Şarê Kurdî Abdullah Ocalanî û silamkerdişê grevê vêşanîye dewam kenê.
Bajarê Frankfurtî yê Almanya de bi rayraşîyayîş û mîtîngî bale anciya grevê vêşanîye û rojeyê mergî yê ke vera tecrîdê serê Ocalanî yenê domnayene ser. Çalakwanan bi sloganan paştî daye xoverdayîşê grevê vêşanîye û bêvengîya Ewropa ya vera tecrîdî protesto kerde. Mîtîng de ame vatene ke halê xoverdayoxanê zaf gran o û CPT ra ame waştene ke wa  cade berpirsîyarîya xo bica bîyaro.
